GLOBAL นำทีมหุ้น “วัสดุก่อสร้าง” วิ่งคึก! รับ “ฝนตก-น้ำท่วม” หนุนยอดขายทะลัก
GLOBAL นำทีมกลุ่ม “ค้าปลีกวัสดุก่อสร้าง” วิ่งคึก! รับอานิสงส์ “ฝนตก-น้ำท่วม” รับผลตอบแทนดีช่วงซ่อมแซมปรับปรุงบ้านหลังน้ำท่วม หนุนรายได้และยอดขายทะลัก

GLOBAL นำทีมกลุ่ม “วัสดุก่อสร้าง” วิ่งคึก! รับอานิสงส์ “ฝนตก-น้ำท่วม” ซ่อมแซมปรับปรุงบ้าน หนุนรายได้-ยอดขายทะลัก
12 ก.ย. 2565

ผู้สื่อข่าวรายงานว่า วันนี้ (12 ก.ย.65) จากสถานการณ์น้ำท่วมและฝนตกหนัก ส่งผลราคาหุ้นค้าปลีกวัสดุก่อสร้างปรับตัวขึ้นต่อเนื่อง ล่าสุด ณ เวลา 14:34 น. นำโดย บริษัท สยามโกลบอลเฮ้าส์ จำกัด (มหาชน) หรือ GLOBAL อยู่ที่ระดับ 20.90 บาท บวก 1.20 บาท หรือ 6.09% สูงสุดที่ระดับ 21.30 บาท ต่ำสุดที่ระดับ 19.80 บาท ด้วยมูลค่าการซื้อขาย 503.82 ล้านบาท
บริษัท ดูโฮม จำกัด (มหาชน) หรือ DOHOME อยู่ที่ระดับ 14.90 บาท บวก 0.60 บาท หรือ 4.20% สูงสุดที่ระดับ 15.00 บาท ต่ำสุดที่ระดับ 14.30 บาท ด้วยมูลค่าการซื้อขาย 444.98 ล้านบาท
บริษัท โฮม โปรดักส์ เซ็นเตอร์ จำกัด (มหาชน) หรือ HMPRO อยู่ที่ระดับ 14.50 บาท บวก 0.50 บาท หรือ 3.57% สูงสุดที่ระดับ 14.50 บาท ต่ำสุดที่ระดับ 14.00 บาท ด้วยมูลค่าการซื้อขาย 478.24 ล้านบาท
บริษัท ไดนาสตี้เซรามิค จำกัด (มหาชน) หรือ DCC อยู่ที่ระดับ 2.76 บาท บวก 0.06 บาท หรือ 2.22% สูงสุดที่ระดับ 2.76บาท ต่ำสุดที่ระดับ 2.70 บาท ด้วยมูลค่าการซื้อขาย 21.25 ล้านบาท
บริษัท ผลิตภัณฑ์ตราเพชร จำกัด (มหาชน) หรือ DRT อยู่ที่ระดับ 7.70 บาท บวก 0.10 บาท หรือ 1.32% สูงสุดที่ระดับ 7.70บาท ต่ำสุดที่ระดับ 7.60 บาท ด้วยมูลค่าการซื้อขาย 1.03 ล้านบาท
โดย บล.กสิกรไทย ประเมินว่าฝนที่ตกหนักในช่วงนี้จะเป็น Sentiment บวกต่อ CKP และเมื่อน้ำลดรัฐจะอัดงบเพื่อซ่อมแซมถนน ทางฝ่ายวิจัยมองเป็น Sentiment เชิงบวกต่อกลุ่มค้าปลีกวัสดุก่อสร้าง อาทิ DOHOME, HMPRO และกลุ่มขายวัสดุก่อสร้าง อาทิ TASCO, DCC
ขณะที่ บล.โนมูระ พัฒนสิน ระบุว่า กรมชลประทานกล่าวว่า ความเสี่ยงน้ำท่วมปีนี้จะรุนแรงเท่าระดับปี 54 มีความแตกต่างกัน กล่าวคือ เดือนก.ย.ปี 54 จะมีพายุเข้าประเทศ 5 ลูก และในปี 65 ยังไม่มี แต่มีหย่อมความกดอากาศต่ำ 3 ครั้ง ส่วนปริมาณน้ำใน 4 เขื่อนหลักปี 54 อยู่ที่ 2.0 หมื่นล้าน ลบ.ม. ส่วนปี 65 อยู่ที่ 1.3 หมื่นล้าน ลบ.ม. จากน้ำท่วมช่วงสัปดาห์ที่ผ่านมาเป็นปริมาณฝนที่ตกหนัก หากระบายต่อเนื่องซึ่งกำลังเร่งดำเนินการในปัจจุบัน สถานการณ์จะค่อยๆ ดีขึ้น ลุ้นเก็งกำไรหุ้นกลุ่มสินค้าปรับปรุงบ้าน และวัสดุก่อสร้างที่มักให้ผลตอบแทนดีช่วงซ่อมแซ่มหลังน้ำท่วม ได้แก่ HMPRO, GLOBAL, TASCO, DCC, DRT, TOA